Eijan holskut: 2015
Shelttitytöt Cilla ja Cesi ovat olleet meillä viikonlopun hoidossa. Kelit suosivat pihailua ja lenkkeilyä. Cillan kanssa tehtiin pieniä asioimislenkkejä ja Cesin kanssa nautittiin sitten syksystä pitempien lenkkien muodossa.
Tytöt ovat rutinoituneita hoidokkeja, joten yöt menevät rauhallisesti nukkuen. Iltaisin yhdeksän maissa ruvettiin yöpuulle ja aamulla kello kuusi oltiin ylhäällä. Cesi oli perjantaina mukana ohitusharkoissa, ohiteltiin kaveria ja hänen Aino-sakemanniaan. On se Cesi vaan pätevä! Shelttejä pidetään kait yleisesti aika nirsoina koirina ruuan suhteen mutta kumpikaan kaksikosta Team CC, ei ole ollut paikalla kun nirsousgeeniä on jaettu. Sen verran kova juttu ruoka niille on! Taitavat olla ahneimpia hoitokoiristani.
Cesillä on kiire!
"täällä haisee vieras koira"
"mennään tännepäin"
Cesi yllätti itseni eräällä lenkillä nappaamalla suuhunsa kohtuu ison kepin, jonka se sinnikkäästi kantoi meille asti. Homma oli niin tärkeä , etteivät autokaan saaneet neitiä häiriintymään. Varsin pollean oloisena keppiä kanteli, varsinkin kun oikein kehuin hienoksi koiraksi. Jos sheltin taittokorvat voisivat nousta pystyyn, niin nyt ne olisivat olleet pystyssä-hännän kanssa.
Cilla- mummo nukkui välillä niin sikeästi, että piti jäädä sen hengitystä tarkkailemaan. Muuten mummo oli topakasti hommissa mukana ja varsinkin keittiön lattia oli mummon syynissä. Huolimaton emäntä tässä talossa, muruja lattialla, mummo varmaankin tuumi.
Hoitokoirien suhteen tilanne on nyt sellainen, että kaikki tämän loppuvuoden hoitoajat ovat varatut. Ihan vuoden lopussa osaan sanoa millaiset suunnitelmani ovat ensi vuodelle.
Oksin kanssa on tehty jälkeä. Häiriöitä ilmahajuista tuo ottaa vaikka välillä näyttää ihan hyvältä. Treenitilalla on tehty mm. kartionkiertoa kahdella kartiolla niin että kädellä näytetään kumpi on kiertovuorossa. Ja maasta istumaan nousua on myös harjoiteltu, isolla koiralla on tässä omat haasteensa. Muuten ollaan treffailtu kaverikoiria leikkien merkeissä :).
Lähettänyt Eijan holskut klo 18.15 1 kommentti:
Jälkeä, jälkeä
Oksin kanssa on tehty jälkeä, niin kuin otsikoinnistakin voi päätellä. Eli omalle pellolle, kohtuu lyhyttä, yhden kulman janaa ja suoraa, kohtuu lyhyttä kahdella kepillä. Olisikohan jälkeä tehty sille reilu kymmenen kappaletta. Keppien ilmaisua on tehty myös treenitilalla ja Oksi menee maahan kepin kohdalla eli ilmaisu olisi aika jees. Kun kepit siirretään jäljelle Oksi huomaa ne mutta jättää aluksi ilmaisematta, en ole laskenut koiraa etenemään vaan keppi on ilmaistu (usein mun sanomisen, "mitäs pitäisi tehdä" jälkeen) ja siitä saatu palkka purkista, joka tulee taskusta. Palkkana kissaruoka. Toistoja vaan niin eiköhän se siitä :).
Treenitilalla on tehty myös asennonvaihtoja pienellä etäisyydellä ja meidän Oksi ei osaa nousta maassa olosta istumaan :D. Eli tämä osio siirretään kyökkitreeniksi. Oksi maltaa jäädä hyvin paikalleen eikä yritä lähteä perään, eli tämä puoli ok. Tänään tehtiin kartion kiertoa isolla etäisyydellä ja saatiin kyllä naureskella Oksille. Käskyllä kierrä se lähtee kiertämään kartiota, hyvin rauhallisesti, siis hyvin rauhallisesti :D. kierrettyään kartion se saattaa hölkätä takasin. Tekee hyvin määrätietoisesti mutta professoriasenteella "mihinkäs valmiissa maailmassa on kiire" :D.
Tilasinpa sitten näin hienot collegepuvut. Teksti voi jopa pitää paikkansa :)
Hoitolaisina on ollut Topi Tiibetinspanieli sekä Leo-perro. Leo pääsi treenitilalle Ainon häiriökoiraksi, ja hoiti hommansa hyvin. Viikon verta meillä on myös ollut täällä Oksin kanssa Holskutyttö-hoitolainen. Parivaljakko on Isopoika ja Pikkutyttö :).
Lähettänyt Eijan holskut klo 17.52 Ei kommentteja: